CELEX: C2006/154/48
Language: hu
Date: 2006-07-01 00:00:00
Title: T-121/06. sz. ügy:  2006. április 25-én  benyújtott kereset – British Nuclear Group Sellafield kontra Bizottság

1.7.2006   
            
            
               HU
            
            
               Az Európai Unió Hivatalos Lapja
            
            
               C 154/19
            
         2006. április 25-én benyújtott kereset – British Nuclear Group Sellafield kontra Bizottság
   (T-121/06. sz. ügy)
   (2006/C 154/48)
   Az eljárás nyelve: angol
   Felek
   
      Felperes: British Nuclear Group Sellafield Limited (Sellafield, Egyesült Királyság) (képviselők: J. Percival, A. Renshaw, J. Isted és G. Bushell solicitor és R. Plender barrister)
   
      Alperes: az Európai Közösségek Bizottsága
   Kereseti kérelmek
   
               —
            
            
               az Elsőfokú Bíróság semmisítse meg a megtámadott határozatot; vagy
            
         
               —
            
            
               az Elsőfokú Bíróság másodlagosan semmisítse meg a megtámadott határozat 2., 3. és 4. cikkében foglalt intézkedéseket;
            
         
               —
            
            
               az Elsőfokú Bíróság kötelezze az alperest az eljárás költségeinek viselésére; és
            
         
               —
            
            
               az Elsőfokú Bíróság tegyen meg minden további intézkedést, amelyet szükségesnek tart.
            
         Jogalapok és fontosabb érvek
   A felperes vitatja az Euratom-Szerződés 83. cikke alkalmazására vonatkozó eljárásról szóló, 2006. február 15-i bizottsági határozatot (BNG Sellafield Limited). A megtámadott határozatban a Bizottság az EAK 83. cikk (1) bekezdésének a) pontja szerinti figyelmeztetést tett. A Bizottság azt állítja, hogy a felperes megsértette az Euratom-Szerződés és a 302/2002/Euratom rendelet (1) bizonyos rendelkezéseit, amelyek annak különleges jelentéstételi kötelezettségére és a bizonyos létesítményekbe való bejutás biztosítására vonatkoznak. A Bizottság ennek megfelelően felhívta a felperest, hogy hajtson végre meghatározott intézkedéseket a megtámadott határozatban előírt időtartamokon belül.
   Kérelmének alátámasztására a felperes először is arra hivatkozik, hogy a Bizottságnak nincs hatásköre a megtámadott határozat és a felperestől megkövetelt intézkedések elfogadására. A felperes szerint a Bizottságnak nincs hatásköre a megszabott intézkedések elfogadására, beleértve a minőségbiztosítási elvet a nukleáris nyilvántartás és ellenőrzés szabványait érintő intézkedéseket, amelyek túllépnek a fennálló biztosítéki szabályozás hatályán.
   A felperes úgyszintén előterjeszti, hogy az alperes megsértette a szubszidiaritás elvét, mivel az előírt intézkedések megsértik a releváns nemzeti hatóságok hatáskörét.
   A felperes szerint a megtámadott határozat ezen túlmenően egészben vagy részben biztonsági aggályokon és nem biztosítéki aggályokon alapul, ennek megfelelően az EAK 83. cikk nem lehet a megtámadott határozat megfelelő jogalapja.
   A felperes előterjeszti másodszor, hogy a Bizottság alapvető eljárási követelményt sértett meg azzal, hogy nem folytatott le az EAK 83. cikk szerinti teljes és szabályszerű eljárást. A felperes azt állítja, hogy a Bizottság nem közölte vele kifogásait, nem ajánlott fel tárgyalást és megsértette a védelemhez való jogát.
   Harmadszor a felperes arra hivatkozik, hogy a Bizottság azáltal, hogy megállapította a biztosítéki kötelezettségek felperes általi megsértését, megsértette az Euratom-Szerződést és az annak alkalmazására vonatkozó jogszabályokat, nyilvánvaló értékelési hibát követett el és megsértette a jogbiztonság elvét.
   Negyedszer a felperes az arányosság és jogos elvárások elvének megsértésére hivatkozik.
   Végül a felperes arra hivatkozik, hogy a Bizottság megsértette a felperes védelemhez való és tisztességes eljáráshoz való jogát, mivel megsértette az arra vonatkozó kötelezettségét, hogy a felperest megfelelő időben tájékoztassa a szanckió által előírt intézkedés lényegéről annak érdekében, hogy a felperes számára lehetőséget biztosítson, hogy azokra a megtámadott határozatot elfogadását megelőzően észrevételt tegyen.
   
      (1)  Az Euratom biztosítéki rendelkezéseinek alkalmazásáról szóló, 2005. február 8-i 302/2005/Euratom bizottsági rendelet (HL L 54., 1. o.)